6. Ke mang yo o re nayang dijo tsa semoya, mme ke ka ntlha yang fa di le botlhokwa? Ee, dira sotlhe se o ka se kgonang go bona tiro, go sa kgathalesege gore go bona tiro go tla go tsaya lobaka lo lo kae. Katharina, yo o umakilweng fa godimo, o ne a dirisa one mokgwa ono wa go batla tiro. A re: “Ke ne ka batla diaterese le dinomore tsa founo tsa batho ba ba hirang go tswa kwa setheong se se thusang batho go batlana le ditiro. Fa ke bona tiro e phasaladitswe mo makwalodikgannyeng, ke ne ke ikgolaganya le beng ba yone. Ke ne ke ntse ke batla dinomore tsa difouno mo bukaneng ya difouno mme ka itirela lenaane la dikhampani tse di ka tswang di na le ditiro tse di iseng di phasaladiwe, mme ka ikgolaganya le tsone. Gape ke ne ka kwala CV [lekwalo le le tlhalosang ditiro tse ke di ithutetseng le tse ke kgonang go di dira] ke bo ke e romela kwa dikhampaning tseno.” Kwa bofelong, fa a ntse a batlana le tiro ka tsela eno, Katharina o ne a bona tiro e e mo siametseng.